സംസ്ഥാനപാതയിലെ ഗതാഗതക്കുരുക്ക് പരിഹരിക്കണം ജനതാദള് എസ് ഉള്ളിയേരി: കൊയിലാണ്ടിതാമരശ്ശേരി സംസ്ഥാനപാത ആധുനികരീതിയില് നവീകരിക്കാനുള്ള പണികള് തുടങ്ങിയതോടെ ഈ റൂട്ടിലെ വാഹനക്കുരുക്ക് രൂക്ഷമാകുന്നു. മഴപെയ്താല് റോഡിലെ കിടങ്ങുകളും കുഴികളും മുഴുവനും വെള്ളം കയറി വാഹനങ്ങള്ക്കും കാല് നട യാത്രക്കാര്ക്കും യാത്ര ദുരിതിലാകുകയാണ്. പാലങ്ങള് പൊളിച്ച് ഓരോ ഭാഗങ്ങളായി നന്നാക്കുന്ന പ്രവൃത്തികള് കാരണം എകരൂല് മുതല് പൂനൂര്, കരുമല ഭാഗങ്ങള് വരെ വാഹനങ്ങളുടെ നീണ്ടനിരയായി നില്ക്കുകയാണ്. പണി നടക്കുന്ന ഭാഗങ്ങളില് വാഹനങ്ങള് നിയന്ത്രിക്കാന് ആളില്ലാത്തതും ഈ റൂട്ടിലെ വാഹനപ്പെരുപ്പവും യാത്രക്കാരെ ഏറെനേരം പെരുവഴിയിലാക്കുകയും ചെയ്യുന്നു. അത്യാവശ്യകാര്യങ്ങള്ക്കും രോഗികളെ ആശുപത്രികളില് എത്തിക്കേണ്ടവര്ക്കും വാഹനക്കുരുക്ക് വലിയ ദുരിതമുണ്ടാക്കുകയാണ്. പണിനടക്കുന്ന ഭാഗങ്ങളില് ഓരോ ഭാഗത്തേക്കുമുള്ള വാഹനങ്ങള് യഥാക്രമം ക്രമീകരിച്ച് വിടാന് സംവിധാനമൊരുക്കണമെന്നും പൂനൂര്, എകരൂല്, എസ്റ്റേറ്റ്മുക്ക് ഭാഗങ്ങളിലെ റോഡിന്റെ ശോച്യാവസ്ഥയ്ക്കും വെള്ളം കെട്ടിക്കിടക്കുന്നതിനും പരിഹാരം കാണണമെന്നും ജനതാദള് എസ്. അത്തോളി ഉള്ളിയേരി പഞ്ചായത്ത് കമ്മിറ്റികളുടെ സംയുക്ത യോഗം ആവശ്യപ്പെട്ടു. യോഗം നിയോജകമണ്ഡലം പ്രസിഡണ്ട് ഇ. അഹമ്മദ് ഉദ്ഘാടനം ചെയ്തു.ശശി തയ്യുള്ളതില് അധ്യക്ഷത വഹിച്ചു. ടി.കെ കരുണാകരന്, അരുണ് നമ്ബിയാട്ടില്, ടി. സുരേഷ് അബു മാണിക്കോത്ത്, നിജിഷ് നാറാത്ത് എന്നിവര് സംസാരിച്ചു. Traffic congestion on state highways should be resolved Janata Dal S.